stanford-oval/wikipedia huggingface dataset:
Trio (kauppakeskus)

| Trio |
| --- | --- |

 Kauppakeskuksen sisäänkäynti Aleksanterinkadulla vuonna 2008
Sijainti:  Lahti
Koordinaatit:  60°58′58.94″N, 25°39′47.69″E
Avattu:  1977, 1987/1992/2007/2010
Omistaja:  Citycon Oyj (90 %), Päijät-Hämeen Osuuspankki(10 %)
Liikkeiden määrä:  73
Päävuokralaisia:  Cumulus, K-supermarket Trio, H&M, Stadium, Kekäle, Lindex(2018)
Kerrospinta-ala:  45 800 m²
Kävijämäärä:  3,4 milj. (2020)
Vuosimyynti:  35,6 milj. € (2020)
Pysäköintipaikkoja:  880
Kotisivu
Trio on Lahden keskustassa osoitteessa Aleksanterinkatu 18 sijaitseva suuri kauppakeskus. Trion omistaa Citycon Oyj (90 %) ja Päijät-Hämeen Osuuspankki (10 %).
Historia > 1977–2005

Kauppakeskus Trion historia alkaa vuodesta 1977, jolloin Käävän kauppiassuku avasi paikalle Centrum-tavaratalon.
OKO ja Päijät-Hämeen Osuuspankki ostivat Centrum-tavaratalon tontteineen vuonna 1988 70 miljoonalla markalla.
Varsinainen Trio syntyi vuonna 1992. Trio Opaaliin yhdistettiin sen molemmin puolin sijaitsevat Vakuutusosakeyhtiö Sammon omistama Aleksanterin liikeskus ja SYP:n Forumin liikekeskus. Trioon yhdistettiin kävelyväylillä korttelin pohjoispuolinen Hansa-keskus. Kun Trio avattiin lokakuussa 1992, sitä mainostettiin Suomen toiseksi suurimmaksi kauppakeskukseksi Helsingin Itäkeskuksen jälkeen. Se sijaitsi Lahden keskustan pääkadun Aleksanterinkadun varressa ja siinä oli vuokrattavaa liike- ja toimistotilaa 37000 neliötä. Myymälätiloja oli sata, ja sen alla oli pysäköintitilaa tuhannelle autolle.
Vuonna 2004 Triossa kävi 8,9 miljoonaa asiakasta ja sen kokonaismyynti oli 78,5 miljoonaa euroa.
Vuonna 2005 Citycon nosti Trio-omistustaan 33,1 prosenttiyksiköllä (yhteensä 88,7 prosenttia). Trio oli yksi Suomen suurimmista kauppakeskuksista.
Historia > 2006–

Marraskuussa 2006 Citycon kertoi uusivansa Trion perusteellisesti. Saneerauksen oli tarkoitus alkaa vuonna 2007 ja kestää kevääseen 2009. Investoinnin kokonaisarvo oli noin 50,5 miljoonaa euroa. Syynä uusimiseen oli muun muassa se, että Trioon oli yhdistetty neljä eri kiinteistöä, joka teki keskuksesta asiakkaiden mukaan labyrinttimäisen ja sekavan. Keskuksen sisällä kuljettiin kujia pitkin, jopa ulkokautta. Uudistuksessa keskukseen saatiin selkeät käytävät, kaksi tilavaa aulaa ja entistä selkeämmät ryhmitykset, esimerkiksi pukeutumisen myymälät sijoitettiin lähekkäin. Myös Trion ruokakauppa kasvoi supermarketin kokoiseksi.
Kauppakeskus peruskorjattiin vuosina 2007–2008, ja tällöin yhdistettiin Trio Aleksanteri, Trio Forum ja Trio Opaali yhdeksi kokonaisuudeksi. Ensimmäinen osa kauppakeskus Trion uudistuksesta avattiin vuonna 2007. Trion kehittämisprojekti maksoi Cityconille runsaat 50 miljoonaa euroa ja hankkeen urakoitsijana toimi SRV Viitoset Oy. Kokonaisuudessaan kolmivaiheisen hanke valmistui keväällä 2009. Vuokrattava pinta-ala laajeni noin 3 000 neliömetrillä 35 000 neliömetriin.
Vuonna 2018 Citycon kertoi etsivänsä Trion kakkoskerrokseen kauppojen lisäksi uutta käyttöä. Se oli valmis tarjoamaan tiloja Lahden kaupungille niin kutsuttuun palvelutoriin, johon koottaisiin julkisten toimijoiden asiakaspalvelupisteitä.
Vuonna 2020 kauppakeskus Trio ryhtyi Lahden kaupungin ilmastokumppaniksi eli sitoutui selkeisiin ilmastotavoitteisiin ja sitoutui vähentämään oman toimintansa kasvihuonekaasupäästöjä. Trio tavoitteli vähintään 20 prosentin piennystä hiilijalanjälkeensä seuraavan kahden vuoden aikana muun muassa aurinkovoimalan ja sertifioidun vihreän sähkön avulla. Pyöräpaikkojen määrää lisättiin ja LAB-ammattikorkeakoulun kiertotalousväylän opiskelijoille aiottiin tarjota opinnäyte- ja projektitöitä. Lahden kaupungin palvelutori toimii Trion toisessa kerroksessa.
Tunnustuksia

Vuonna 2014 Trio voitti Vuoden Kauppakeskusteko -kilpailun nuorten erityisellä huomioimisella. Nuorisokasvatusjärjestö Nuorten Palvelu ry:n toteutti Trion kanssa koulutuksen, jossa järjestyksenvalvojat, liikkeiden henkilökunta ja kauppakeskusjohto miettivät, miten yhteiselo nuorten kanssa sujuisi paremmin. Triossa oli myös Suomen ainoa kauppakeskukseen pysyvästi sijoitettu nuorisotila.
Aiheesta muualla

Trion omat sivut
Tuusjärvi

Tuusjärvi voi tarkoittaa seuraavia:
Tuusjärvi, kylä Heinolassa
Tuusjärvi, järvi Heinolan Tuusjärvellä
Tuusjärvi, järvi Mäntyharjussa
Tuusjärvi, järvi Rantasalmella
Tuusjärvi, järvi Tuusniemellä ja Kuopiossa.
Tunis-Karthagon kansainvälinen lentoasema

Tunis-Karthagon kansainvälinen lentoasema (arab. مطار تونس قرطاج الدولي‎, ransk. Aéroport de Tunis-Carthage) (IATA: TUN, ICAO: DTTA) on kansainvälinen lentoasema Tunisissa Tunisian pääkaupungissa. Se toimii Tunisair ja Nouvelairin solmukohtana. Lentoasema on Tunisian vilkkain lentoasema. Vuonna 2017 se oli Afrikan yhdeksänneksi vilkkain. Sinä vuonna lentoaseman kautta kulki 5 691 037 matkustajaa. Lentoasema valmistui vuonna 1948. Se koostuu kahdesta terminaalista. Terminaali 2 valmistui vuonna 2006, ja sitä käytetään pääosin tilauslentoihin.
Lentoasema nimettiin historiallisen kaupungin Karthagon mukaan. Se sijaitsee lentoasemasta noin yhdeksän kilometriä itään.
Aiheesta muualla

Tunis-Karthagon kansainvälinen lentoaseman virallinen verkkosivusto
Kuvia tai muita tiedostoja aiheesta Tunis-Karthagon kansainvälinen lentoasema Wikimedia Commonsissa
Total Eclipse of the Heart

| ”Total Eclipse of the Heart” Bonnie Tyler |
| --- | --- | --- |

Singlen tiedot
 Albumilta: Faster Than the Speed of Night
 Julkaistu: 1983
 Formaatti: 7"- ja 12" vinyyli
 Tekijä(t): Jim Steinman
 Tuottaja(t): Jim Steinman
 Tyylilaji: pop
 Kesto: 06.59 (albumiversio) 4:30 (singleversio)
 Levy-yhtiö: Columbia
Listasijoitukset
  6. (huhtikuu 1983)
Bonnie Tylerin muut singlet
| ”Sayonara Tokyo” 1981 | ”Total Eclipse of Heart” 1982 | ”Take Me Back” 1983 |
Total Eclipse of the Heart (sanatarkka suomennos: Täydellinen sydämenpimennys) on yhdysvaltalaisen Jim Steinmanin säveltämä ja sanoittama voimaballadi.
Steinman kertoo säveltäneensä kappaleen alun perin Nosferatun musikaaliversiota varten. Kappaleen nimi oli alkujaan "Vampires in Love" ja sen sanat kertovat vampyyreistä.
Sävelmä tallennettiin ensimmäisen kerran vuonna 1982 walesiläisen Bonnie Tylerin tulkitsemana ja se antoi merkittävää lisäpotkua hänen laulajanuralleen. Siitä on tehty myöhemmin useita versioita, muun muassa musikaaliin Tanz der Vampire.
Tylerin alkuperäisversion on arvioitu myyneen viidestä kuuteen miljoonaan yksikköä maailmanlaajuisesti. Se on ollut listaykkösenä useissa maissa. Suomessa singlen korkein sijoitus on seitsemäs. Kappale soi edelleen suomalaisilla radiokanavilla.
Total Eclipse of the Heart julkaistiin Bonnie Tylerin albumilla Faster Than the Speed of Night (1983) seitsemän minuutin versiona, mutta radiosoitossa on käytetty viiden ja puolen minuutin lyhennettyä versiota. Kappaleen videoversion ohjasi australialainen Russell Mulcahy. Videossa on käytetty stereotyyppistä 1980-luvun saippuasarjaestetiikkaa. Tyler nähdään puettuna aidon saippuasarjatähden tyyliin.
Laulaja-tanssija Nicki French teki kappaleesta coverversion vuonna 1995, joka nousi monissa maissa listaykköseksi.
Vicky Rosti levytti vuonna 1992 kappaleesta suomalaisen käännöskappaleen nimellä "Tunnen sen täysillä taas".
Tofaş

Tofaşin tehdas Bursassa, Turkissa.
Tofaş, virallisesti Tofaş Türk Otomobil Fabrikasi A.Ş., on turkkilainen autonvalmistaja. Sen pääkonttori sijaitsee Istanbulissa ja tehdas Bursassa. Se valmistaa lisenssillä Fiatin malleja sekä joitakin paikallisesti suunniteltuja malleja.[lähde? ] Tofaşin suurimmat omistajat ovat Stellantis ja Koç, jotka kumpikin omistavat yhtiöstä 37,8 %.
Historia

Ensimmäinen Tofaş-malli oli lisenssillä valmistettu Fiat 124, joka sai nimen Tofaş Murat 124. Sen korvasivat Fiat 131:stä muunnellut mallit Murat 131, Şahin, Dogan ja Kartal. Tofaşin malleja valmistaa myös Egyptin valtion omistama Nasr. Nykyisin Tofaş valmistaa Fiatin malleja sekä kotimaan- että vientimarkkinoille.
Aiheesta muualla

Virallinen sivusto
Stellantis
| Merkit> Merkit.Merkit.Stellantis Europe.Stellantis Europe.Stellantis Europe.Stellantis Europe.FCA US. | Nykyiset> Sidokset.Sidokset.Sidokset.Sidokset.Sidokset.Sidokset.Sidokset | Tytäryhtiöt> Nyk. yhteisyritykset.Ent. yhteisyritykset.. |  Abarth | Alfa Romeo | Chrysler | Citroën | Dodge | DS | Fiat | Fiat Professional | Jeep | Lancia | Maserati | Opel | Peugeot | Ram | SRT | Vauxhall> .. Abarth & C. | Alfa Romeo Automobiles | Citroën Automobiles | Fiat Automobiles | Fiat Professional | Lancia Automobiles | Fiat Auto Argentina | Fiat Brasil | Fiat Auto Poland | Opel Automobile | Peugeot Automobiles | Sevel. Fiat Automobili Srbija (67 %) | Fiat India Automobiles (50 %) | GAC Fiat Automobiles (50 %) | Tofaş Türk Otomobil (37,8 %). Nanjing Fiat Automobile. Katso tiedot yhtiöstä ja sen tuotteista omasta mallineestaan. Comau | Fiat Powertrain Technologies (VM Motori) | Italiana Editrice (77 %) (La Stampa |Il Secolo XIX) | Magneti Marelli | Maserati | Teksid (84,8 %) |
| --- | --- | --- | --- |
| Toimipaikat |  |  |  Luettelo Stellantis-yhtiön tehtaista | Lingotto (entinen) | Nardò Ring (entinen) |
| Avainhenkilöt |  |  |  Giovanni Agnelli | Gianni Agnelli | Andrea Agnelli | John Elkann | Carlos Tavares |
| Muut tärkeät yhtiöt |  |  |  CNH Industrial | Iveco Group | Ferrari | Exor | Fiat S.p.A. | Fiat Aviazione | Fiat Ferroviaria | Fiat Industrial |
Trevise Pankki

Trevise Pankki oli vuosina 1999–2000 toiminut Ruotsissa rekisteröity yksityispankki, jolla oli sivukonttori Helsingissä Eteläesplanadi 12:ssa. Pankin toiminimi oli suomeksi Trevise Pankki Oyj ja ruotsiksi Trevise Bank AB (publ).
Oy Trevise Ab aloitti toimintansa sijoituspalveluyrityksenä Suomessa 1996. Yhtiö kuului ruotsalaiseen Trevise-konserniin, jonka tanskalainen Unibank osti 1997. Seuraavana vuonna Trevise päätettiin muuttaa pankiksi. Pankki sai toimiluvan 1999.
Trevise Pankki Oyj avasi konttorinsa Eteläesplanadilla 15. marraskuuta 1999. Maaliskuussa 2000 ilmoitettiin MeritaNordbankenin ja Unibankin yhdistymisestä, ja toiminta Trevise Pankin nimellä Suomessa päättyi 30. kesäkuuta 2000.
Suomessa toimineisiin Trevise-yhtiöihin kuului myös v. 1999 perustettu Trevise Rahastoyhtiö Oy.
Topi Järvi

| Henkilötiedot |
| --- | --- | --- | --- |
Syntymäaika: 10. toukokuuta 1993 (ikä 31)
Syntymäpaikka: Lempäälä, Suomi
Pelipaikka: hyökkääjä
Pituus: 182 cm
Junioriseurat
1999–2004: LeKi
2005–2007: Ilves
2008–2012: FC Haka
Seurat
| Vuodet | Seura | O | (M) |
| 2011–2013 | FC Haka | 28 | (0) |
| 2013 | → Härmä (laina) | 2 | (0) |
| 2013 | → PS-44 (laina) | 9 | (4) |
| 2014 | PS-44 | 20 | (10) |
| 2015 | Kultsu | 23 | (15) |
| 2016–2017 | FC Haka | 22 | (3) |
| 2016 | → Kultsu (laina) | 3 | (4) |
| 2017 | OTP | 7 | (6) |
| 2018 | AC Oulu | 7 | (2) |
| 2018–2019 | TPV | 18 | (3) |
| 2019 | → TPV/2 | 2 | (3) |
| 2019 | Tampere United | 9 | (2) |
| 2020 | TPV |  |  |
| Yhteensä | Yhteensä | 150 | (52) |
 Seurajoukkueuran tilastot kattavat vain kansalliset sarjat, päivitetty 21. tammikuuta 2020.
Topi Järvi (s. 10. toukokuuta 1993, Lempäälä) on suomalainen jalkapalloilija. Pelipaikaltaan Järvi on hyökkääjä. Järvi on pelannut Veikkausliigassa FC Hakan riveissä yhteensä 20 ottelua.
Seurajoukkueet

Topi Järven ensimmäinen seura on Lempäälän Kisa, mutta pelaajaura aikuisten tasolla alkoi kaudella 2011, kun hän nousi Veikkausliigassa pelanneen FC Hakan kokoonpanoon. Järvi debytoi Veikkausliigassa 17. lokakuuta 2011 ottelussa FC Inter–FC Haka. Järvi pelasi kausien 2011–2012 aikana yhteensä 20 liigaottelua pääasiassa vaihtopelaajana. Haka oli Veikkausliigassa kaudella 2011 kymmenes ja kaudella 2012 sarjan viimeinen. Hakan kausi 2012 päättyi putoamiseen Ykköseen. Järvi pelasi kaudella 2013 Hakan riveissä kahdeksan Ykkösen ottelua.
Kauden 2014 Järvi pelasi Kolmosen PS-44:ssa sekä kauden 2015 Kakkosen Kultsussa. Järvi teki kaudella 2015 Kakkosen Itälohkossa 15 maalia ja kauden päätteeksi hänet valittiin Itälohkon parhaaksi pelaajaksi. Järvi palasi Ykkösessä pelanneeseen Hakaan kaudeksi 2016. Järvi pelasi kausien 2016–2017 aikana yhteensä 22 Ykkösen ottelua, joissa hän teki kolme maalia.
Kaudeksi 2018 Järvi siirtyi Ykkösen AC Ouluun. Järvi pelasi kaudella 2018 AC Oulun riveissä seitsemän Ykkösen ottelua, kunnes siirtyi loppukaudeksi TPV:hen. Ykköseen kaudeksi 2019 noussut TPV tiedotti kesken kauden kesäkuussa Topi Järven sopimuksen tulleen puretuksi, ja heinäkuussa Järvi liittyi Tampere Unitediin.
Aiheesta muualla

Topi Järvi Palloliiton sivuilla (Arkistoitu – Internet Archive)
Topi Järvi Veikkausliigan sivuilla
Topi Järvi Soccerwayn sivuilla
The Scenes

| The Scenes |
| --- | --- |
 The Scenes Qstockissa 2013.
Tiedot
Toiminnassa:  2009–
Tyylilaji:  rock  alternative rock  indie rock  punk
Kotipaikka:   Oulu, Suomi
Laulukieli:  englanti
Jäsenet:  Konsta Koivisto, laulu   Miki Liukkonen, kitara   Atte Loponen, kitara   Matias Haataja, basso   Joni Seppänen, koskettimet   Olli Vimpari, rummut  
Levy-yhtiö:  Sound of Finland, 2012–  
Aiheesta muualla
scenesband.com
Infobox OKNimi-testi OK: 
The Scenes on vuonna 2009 Oulussa perustettu rockyhtye.
Vuonna 2013 yhtye solmi keikkamyyntisopimuksen Euroopan suurimpiin ohjelmatoimistoihin kuuluvan X-Ray Touringin kanssa, jonka artisteihin kuuluvat muiden muassa Coldplay, Queens of the Stone Age sekä Blur.
Kirjailija Miki Liukkonen toimi ennen kuolemaansa yhtyeen toisena kitaristina ja säveltäjänä
Kiertueet

Ensimmäisen albumin julkaisua seuranneiden klubi- sekä festivaalikeikkojen jälkeen yhtye suuntasi laajalle neljän viikon kiertueelle Britanniaan toukokuussa 2014.
Diskografia > Studioalbumit

| Nimi | Julkaisutiedot |
| --- | --- |
Images of Animals Crying in Public:  Julkaistu: 19. huhtikuuta 2013  Levy-yhtiö: Sound Of Finland  Formaatti: CD / Digitaalinen
Beige:  Julkaistu: 25. huhtikuuta 2014  Levy-yhtiö: Sound Of Finland  Formaatti: CD / Digitaalinen
Sex, Drugs and Modern Art:  Julkaistu: 12. helmikuuta 2016  Levy-yhtiö: Sony Music Entertainment Finland Oy  Formaatti: CD / Digitaalinen
Diskografia > Singlet

Anorexia Is Boring, 2014
December Heat, 2013
to Fix Revolving Antlers, 2013
Musiikkivideot

"Anorexia Is Boring" (2014 – ohj. Aki Roukala)
"December Heat" (2013 – ohj. Miki Liukkonen ja Matias Haataja)
Aiheesta muualla

Kuvia tai muita tiedostoja aiheesta The Scenes Wikimedia Commonsissa
Yhtyeen verkkosivut
/ The Scenes Facebookissa
The Scenes Soundcloudin sivuilla
Toni Bou

Toni Bou vuonna 2022.
Toni Bou (s. 17. lokakuuta 1986 Piera, Katalonia, Espanja) on espanjalainen trial-kuljettaja. Hän on voittanut trialin maailmanmestaruuden ennätykselliset kuusitoista kertaa vuosina 2007–2022. Trialin hallimaailmanmestaruuden hän on voittanut samaten kuusitoista kertaa vuosina 2007–2022.
Toni Bou vuonna 2007.
Aiheesta muualla

Kuvia tai muita tiedostoja aiheesta Toni Bou Wikimedia Commonsissa
Toni Nikka

| Toni Nikka> Henkilötiedot |
| --- | --- |
Koko nimi:  Toni Eerik Nikka
Syntynyt: 29. tammikuuta 2000 (ikä 24) Pori
Ammatti:  näyttelijä
Näyttelijä
Aktiivisena:  2012–
Merkittävät roolit:  Pyry Helminen (Uusi päivä)
Aiheesta muualla
IMDb
Elonet
Toni Eerik Nikka (s. 29. tammikuuta[lähde? ] 2000 Pori) on suomalainen näyttelijä. Nikka valittiin opiskelijaksi Teatterikorkeakoulun näyttelijäntaiteen koulutusohjelmaan vuonna 2021.
Nikka on näytellyt teatterissa useissa rooleissa. Esimerkiksi vuonna 2012 Teatteri Ulpun kesäteatterinäytelmässä Veljeni Leijonamieli Nikka näytteli Korpun roolissa. Porin Vihreän Teatterin kesäteatterinäytelmissä hän on tehnyt pääroolit vuosina 2013 ja 2017.
Vuonna 2017 Nikka sai roolin Ylen päivittäissarjasta Uusi päivä. Hän näytteli Pyry Helmistä sarjan kahden viimeisen tuotantokauden ajan vuoteen 2018.
Nikka aloitti Tampereen yhteiskoulun ilmaisutaidon erityislukiossa vuonna 2016. Ylioppilaaksi hän kirjoitti koulusta keväällä 2020.
Filmografia

| Elokuvat> Vuosi | Elokuvat> Elokuva | Elokuvat> Rooli |
| --- | --- | --- |
| 2020 | Eden | Kari |
Televisiosarjat
| Vuosi | Sarja | Rooli |
| 2017–2018 | Uusi päivä | Pyry Helminen |
| 2018 | Mä voin selittää kaiken | Pyry Helminen |
| 2019 | Hillo | uhri |
| 2022 | Kaikki synnit | Hannu 15v |
| 2024 | Tuurenmäki 98 | Mikael |
Aiheesta muualla

Toni Nikka Internet Movie Databasessa. (englanniksi)
Toni Nikan teatterirooleja Ilona – Suomalaisen teatterin tietopankissa
Total Energy

| Total Energy |
| --- | --- |

Nimi:  Total Energy
Tekijä:  Veijo Aulio
Valmistumisvuosi:  2011
Sijainti:  Nummelan lentokenttä, Air Motelin edusta
Paikkakunta:  Nummela, Vihti
Koordinaatit:  60.335015°N, 24.299266°E
Total Energy on muistomerkki, jolla kunnioitetaan Vihdin Nummelan lentokentältä viimeiselle lennolleen lähteneiden muistoa.
Teokseen liittyvä nimilaatta.
Muistomerkin on suunnitellut ja toteuttanut Veijo Aulio, ja se valmistui vuonna 2011. Muistomerkki esittää nousuun lähtevää lentokonetta. Muistomerkin jalustassa on niiden nimet, joiden muistoksi muistomerkki on pystytetty.
Jatkosodan hyökkäysvaiheessa 1941 kentältä lähteneistä kaatui seitsemän lentäjää. Heidän nimiensä lisäksi nimilaatassa on myöhemmin surmansa saaneiden nimet.
Kentän toisella puolella, lähellä valtatietä 25, on 1. elokuuta 1941 tapahtuneen pommikoneturman muistokivi.
Aiheesta muualla

Total Energy. Vihdin muistomerkit
Toni Brunner

Toni Brunner, 2015
Toni Brunner (s. 23. elokuuta 1974 Wattwil, Sankt Gallen, Sveitsi) on sveitsiläinen poliitikko. Hänen puolueensa on Sveitsin kansanpuolue.
Brunner toimi Sveitsin kansanpuolueen puheenjohtajana 1. maaliskuuta 2008 – 23. huhtikuuta 2016. Hän seurasi tehtävässä Ueli Maureria, joka oli johtanut puoluetta vuodesta 1996. Ennen valintaansa puheenjohtajaksi Brunner toimi puolueen varapuheenjohtajana (vuodesta 2000) ja johti puolueen Sankt Gallenin kantonin piirijärjestöä (vuodesta 1998). Brunner johti puoluettaan kaksissa parlamenttivaaleissa, vuosina 2011 ja 2015. Näistä jälkimmäisissä puolue saavutti ennätystuloksensa, 29,4 prosenttia äänistä ja 65 paikkaa. Tammikuussa 2016 Brunner ilmoitti luopuvansa puolueen puheenjohtajuudesta saman vuoden huhtikuussa. Hänen seuraajakseen valittiin Albert Rösti.
Brunner on Sveitsin kansallisneuvoston jäsen. Hänet valittiin ensimmäisen kerran vuonna 1995, 21-vuotiaana, ja hänet on valittu jatkokaudelle viisissä vaaleissa, 1999, 2003, 2007, 2011 ja 2015. Hän on toiminut jäsenenä kansallisneuvoston ympäristö-, kaavoitus- ja energiavaliokunnassa (vuodesta 1995), tarkastusvaliokunnassa (1999–2007), poliittisten instituutioiden valiokunnassa (2007–2008) ja sosiaali- ja terveysvaliokunnassa (vuodesta 2015). Vuosina 2007–2009 hän toimi ympäristö-, kaavoitus- ja energiavaliokunnan puheenjohtajana.
Brunner on siviiliammatiltaan maanviljelijä.
Aiheesta muualla

Kuvia tai muita tiedostoja aiheesta Toni Brunner Wikimedia Commonsissa
Työttömyysturvan suojaosa

Työttömyysturvan suojaosa tarkoittaa rahasummaa, jonka työtön saa ansaita ilman että se vaikuttaa työttömyyspäivärahan suuruuteen. Suojaosa otettiin käyttöön vuoden 2014 alusta. Aiemmin jokainen ansaittu euro vähensi työttömyyspäivärahan määrää.
Vuodesta 2014 asti suojaosa on ollut 300 euroa. Tämä tarkoittaa käytännössä sitä, että 300 euron alle jäävät kuukausitulot eivät vähennä työttömyysturvaa. Suojaosa koskee sekä peruspäivärahan saajia että ansiosidonnaista työttömyyspäivärahaa saavia henkilöitä.
Suojaosan on huomattu toimivan kannustimena työnhaussa. Viranomaiset totesivat vuoden 2015 alussa perusturvan varassa olevien työttömien työnteon lisääntyneen huomattavasti. Suojaosan vaikutusta ansiosidonnaista työttömyysturvaa saaneiden keskuudessa ei ole vielä tutkittu.
Mikäli palkkatulot ylittävät 300 euroa kuukaudessa, aletaan työttömyysturvaa sovitella ylimenevältä osalta ja käyttöön tulee soviteltu työttömyyspäiväraha. Sen jälkeen jokainen euro leikkaa työttömyysturvaa 50 senttiä.
Työmarkkinatuki loppuu kokonaan, jos työtön ansaitsee osa-aikatyössä tai satunnaisessa kokoaikatyössä 1 700 euroa kuukaudessa bruttona työmarkkinatuen ollessa 705 euroa kuukaudessa.
Työttömien keskuudessa osa-aikaisen työn vastaanottamista on osittain estänyt byrokratian pelko ja työn vastaanottamisen aiheuttama etuuksien maksuissa tapahtuva maksun viivästyminen, joka voi työttömälle olla iso ongelma. 300 euron suojaosuus ei kokonaan poista tätä ongelmaa, sillä jokaisesta myös suojaosan alittaneesta ansaitusta eurosta joutuu ilmoittamaan Kelaan, minkä jälkeen maksu viivästyy hieman.
Kelan mukaan viivästystä voidaan myös estää sillä, että toimittaa Kelaan etukäteen arvion tulevasta palkkatulosta ja Kela sovittaa etuudet sen mukaisesti.
Vuonna 2020 toukokuussa hallitus esitti työttömyysturvan suojaosan korotusta, tämä nostaisi aikaisemman 300 euron suojanosan 500 euroon. Lakiehdotuksen tarkoituksena on siis väliaikaisesti lisätä työllistymisen kannusteita huoltovarmuuden turvaamiseksi poikkeusoloissa.
Transformers (soundtrack)

| Transformers: The Album Monia esittäjiä |
| --- | --- | --- |

Soundtrack-albumin tiedot
 Julkaistu: 4. heinäkuuta 2007
 Tuottaja(t): Diarmuid Quinn Jeff Aldrich
 Tyylilaji: Alternative rock, alternative metal, post-hardcore, post-grunge
 Kesto: 47.31
 Levy-yhtiö: Warner Bros. Records
muut julkaisut
|   | Transformers: The Album 2007 | Transformers: Revenge of the Fallen – The Album 2009 |
Transformers: The Album on soundtrack vuoden 2007 yhdysvaltalaiseen elokuvaan Transformers. Ainoa varsinainen single albumilta on Samin ja Mikaelan tunnuskappale Goo Goo Dollsin esittämä ”Before It’s Too Late”. Soundtrack julkaistiin samana päivänä kuin itse elokuva eli 4. heinäkuuta 2007.
Soundtrack > Kappaleet

| 0 | 1 | 2 | 3 |
| --- | --- | --- | --- |
| Numero | Kappale | Esittäjä | Kohtaus |
| 1. | What I've Done | Linkin Park | Lopputekstien ensimmäinen kappale. Soi myös radiossa kohtauksessa, jossa Sam vei Mikaelan kotiin. |
| 2. | Doomsday Clock | Smashing Pumpkins | Lopputekstien toinen kappale. |
| 3. | This Moment | Disturbed | Lopputekstien kolmas kappale. |
| 4. | Before it's Too Late | Goo Goo Dolls | Soi instrumentaalisena versiona, kun Sam, Mikaela ja Bumblebee ajavat yöhön. |
| 5. | Pretty Handsome | The Used | Soi instrumentaalisena versiona, kun Barricade ajaa Bumblebeeta takaa. |
| 6. | Passion’s Killing Floor | HIM | Alkusoitto soi radiosta, ennen kuin Bumblebee palasi takaisin Samin talolle. |
| 7. | What’s It Feel Like to Be a Ghost? | Taking Back Sunday | Ei soinut elokuvassa. |
| 8. | Second To None | Styles of Beyond ft. Mike Shinoda | Bumblebee soitti tämän radiosta, kun Optimus Prime esitteli hänet Samille ja Mikaelalle. |
| 9. | End of the World | Armor for Sleep | Ei soinut elokuvassa. |
| 10. | Retina and the Sky | Idiot Pilot | Ei soinut elokuvassa. |
| 11. | Technical Difficulties | Julien-K | Lopputekstien neljäs ja viimeinen kappale. |
| 12. | Transformers Theme | Mutemath | Ei soinut elokuvassa. |
Soundtrack > Eivät olleet soundtrackilla

| 0 | 1 | 2 | 3 |
| --- | --- | --- | --- |
| Numero | Kappale | Esittäjä | Kohtaus |
| 1. | Drive | The Cars | Soi Bumblebeen radiossa, kun Mikaela kieltäytyy menemästä Trentin autoon ja päättääkin kävellä kotiin. |
| 2. | Sexual Healing | Marvin Gaye | Soi Bumblebeen radiossa ennen kuin hän ajaa Samin ja Mikaelan mäen luokse. |
| 3. | Let's Groove | Earth, Wind & Fire | Soi Bumblebeen radiossa juuri ennen kuin Sam potkaisee sitä. |
| 4. | Baby Come Back | Player | Soi Bumblebeen radiossa heti kun hän sammuttaa moottorinsa Samin viedessä Mikaelaa kotiin. |
| 5. | Battle Without Honor or Humanity | Tomoyasu Hotei | Bumblebee vaihtaa ajoneuvomuotonsa. |
Score

| Transformers: The Score Steve Jalbonsky |
| --- | --- | --- |

Soundtrack-albumin tiedot
 Julkaistu: 9. lokakuuta 2007
 Tuottaja(t): Hans Zimmer
 Tyylilaji: Elokuvamusiikki
 Kesto: 59.57
 Levy-yhtiö: Warner Bros. Records
muut julkaisut
|   | Transformers: The Score 2007 | Transformers: Revenge of the Fallen – The Score 2009 |
Transformers: The Score on sisältää Steve Jablonskyn elokuvaa varten tekemät sävellykset. Kauppoihin se ilmestyi 9. lokakuuta 2007.